**OPATRENIE 7.4 Najčastejšie kladené otázky pre PPA**

**Aktivita 1:** investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov

**Aktivita 2**: investície zamerané na zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia

**Aktivita 3:** investície súvisiace so zvyšovaním kvality života obyvateľov – investície spojené s odstraňovaním malých tzv. divokých skládok odpadov resp. opusteného odpadu

**Aktivita 4:** investície súvisiace s vytváraním podmienok pre rozvoj podnikania – rekonštrukcie nevyužívaných objektov v obci pre podnikateľskú činnosť, výstavba/rekonštrukcia tržníc pre podporu predaja miestnych produktov a pod.

**Aktivita 5:** investície do využívania OZE vrátane investícií spojenými s úsporou energie – len ako súčasť investícií do miestnych služieb. Za miestne služby považujú len služby spojené so spolkovou činnosťou v rámci komunitných centier, služby spojené s kultúrou v rámci kultúrnych domov, služby spojené s poskytovaním samosprávnych činností v rámci obecných úradov, služby spojené s predškolskou

výchovou v rámci materských škôlok a služieb spojených so športom v rámci obecných športových hál a telocviční

**Aktivita 6:** investície súvisiace so zvýšením bezpečnosti t.j. nákup prídavných zariadení na komunálnu techniku na čistenie, údržbu zelene a zimnú údržbu ciest/miestnych komunikácií a chodníkov (malé zariadenia) a investície súvisiace so zvýšením bezpečnosti a prevencie proti vandalizmu na verejných priestoroch (montáž kamerových systémov a iných bezpečnostných prvkov)

|  |  |  |  |  |
| --- | --- | --- | --- | --- |
| **Podopatrenie 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry**  **Vytváranie, zlepšovanie alebo rozširovanie miestnych služieb vrátane voľného času a kultúry a súvisiacej infraštruktúry** | | | | |
| **Aktivita 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov** | | | | |
| **P.č.** | **Otázka** | **Odpoveď** | |
| 1. | Je možné rekonštruovať strechu kultúrneho domu, ktorý má totožné súpisné číslo s obecným úradom? Strecha zastrešuje sálu kultúrneho domu a aj administratívne priestory obecného úradu. Žiadateľ by v projektovej dokumentácii vyčlenil výdavky na rekonštrukciu strechy sály kultúrneho domu a vyčlenil by výdavky na rekonštrukciu strechy nad administratívnymi priestormi OÚ ako dva stavebné objekty. Rovnako by zakreslil celú situáciu a rozdelil výkaz výmer. Rekonštrukciu strechy nad sálou by riešil z NFP a rekonštrukciu strechy nad administratívnymi priestormi OÚ by financoval z vlastných zdrojov ako stavebný objekt 2. bol by takýto projekt oprávnený? | Áno za podmienky -  Rekonštrukcia strechy nemôže byť rozdelená na dva samostatné stavebné objekty, strecha sa musí rekonštruovať ako celok a súbežne. | |
| 2. | Dá sa akceptovať stavebná dokumentácia (v rámci opatrenia 7.4), kde sú aj vymedzené prvky, ktoré už boli zrealizované? Napr. v projektovej dokumentácii k ihrisku sú vymedzené časti na vybetónovanie (ktoré už boli zrealizované) a osadenie mantinelov, ktoré by chcel žiadateľ realizovať v rámci žiadosti na opatrenie 7.4. Verejné obstarávanie je rovnako rozdelené na viacero častí. | Otázka už bola zodpovedaná – Otázky a odpovede MAS II | |
| 3. | Dobrý deň,  prosím Vás o radu. Obec chce podať žiadosť na našu vyhlásenú výzvu k 7.4. aktivita 1.  Chce obložiť vonkajšie steny kultúrneho domu drevenými lamelami a vymeniť kúrenie v KD ( radiátory a príslušenstvo kúrenia okrem kotla, na ktorý dostali peniaze z envirofondu).  Môžu dať obidve veci pod aktivitu 1 zo 7.4, ako rekonštrukciu existujúcich kultúrnych domov? | Áno. | |
| **Aktivita 2 investície zamerané na zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia** | | | |
| 1. | K podopatreniu 7.4 – aktivita „investície zamerané na zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia“. V prilohe je sken Cintrina a domu smutku – sucastou modernizacie domu smutku su aj vydavky na okolitu zelen, ktora je vsak naplanovana po celom cintorine ale aj pri dome smutku. Su opravnene len vydavky na zelen v okoli domu smutku – | V rámci podopatrenia 7.4, Aktivity 2, je oprávnená výsadba zelene, vrátane drobných architektonických prvkov v bezprostrednom okolí domu smútku, t.z., nie v akejkoľvek inej časti objektu cintorína. | |
| 2. | V odpovediach z roku 2017 k 7.4 je uvedene, ze parkovisko, cesty, chodniky, ktore vedu k domu smutku su neopravnene, v novsich odpovediach je uvedene:  Spevnené plochy - okolie domu smútku (spevnené plochy pred vstupom do budovy a parkovisko) - aktivita č. 2 op. 7.4  Odpoveď: Áno  **Sú teda spevnene plochy,parkoviska,chodniky opravnene v ramci 7.4 alebo nie?** | Spevnená plocha  (napr. pre chodcov, auto pohrebnej služby) slúžiaca na prístup k domu smútku od najbližšej hlavnej vstupnej brány do objektu cintorína – oprávnené  Parkoviská – neoprávnené  Spevnené plochy slúžiace na prístup k domu smútku od najbližšej hlavnej vstupnej brány do objektu cintorína  - oprávnené. | |
| 3. | Je opravneny odvodnovaci kanal, ktory vedie pri dome smutku? | V rámci podopatrenia 7.4 aktivity 2 – Áno. | |
| **Aktivita 5 investície do využívania OZE vrátane investícií spojenými s úsporou energie – len ako súčasť investícií do miestnych služieb** | | | | |
| 1. | Obec si bude v rámci 7.4, akt. 5 kupovať nový kotol na pelenty a vložkovať komín. Môže si obec zároveň vymeniť staré radiátory za nové (nie všetky, len tie, ktoré sú už poškodené, napr. tečú) ? | Kotol a vložkovanie komínu sú oprávnené výdavky, avšak výmena len poškodených radiátorov nie sú oprávnené výdavky, nakoľko sa jedná o opravu a údržbu | |
| *P*otvrdenie o vedení bankového účtu treba predložiť fyzicky úradne overenú kópiu alebo bude ITMS2014+ rozšírené o túto funkcionalitu a stačí sken originálu priložiť do systému ITMS2014+? | | Potvrdenie o vedení bankového účtu nie je treba predložiť fyzicky úradne overenú kópiu a stačí sken originálu priložiť do systému ITMS2014+.  Platí pre všetky podopatrenia a pre všetky ŽoNFP. |

|  |  |  |
| --- | --- | --- |
| **Podopatrenie 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry**  **Vytváranie, zlepšovanie alebo rozširovanie miestnych služieb vrátane voľného času a kultúry a súvisiacej infraštruktúry** | | |
| **Aktivita 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov** | | |
| **P.č.** | **Otázka** | **Odpoveď** |
| 1. | V rámci opatrenia 7.4 nie je nikde presne zadefinované, že výstavba/rekonštrukcia multifunkčného ihriska je možná len na „verejnom priestranstve“ (ktoré má obec zadefinované vo VZN), viaceré obce majú existujúce ihriská situované v rámci oplotenia, areálov, ktoré využívajú aj školy, avšak v týchto areáloch sú aj stavby, budovy a priestranstvá, ktoré sú využívané a voľne prístupné občanom a obyvateľom obcí, sú na obecných pozemkoch. Nejedná sa o areály škôl v zmysle uzavretých priestorov, ktoré nie sú prístupné , niektoré obce dokonca majú ihriská pri školách na obecných pozemkoch, avšak areál školy nie je oplotený ani nikde definovaný.  ***Otázky:***  *1.Je nutné deklarovať obcou, alebo zadefinovať do VZN že tento priestor nie je súčasťou uzavretého areálu a je verejným priestranstvom?*  *2. Ak škola nemá oplotený areál a priľahlé priestory /na priľahlých priestoroch je vybudované/alebo obec plánuje vybudovať /zrekonštruovať multifunkčné ihrisko pričom tieto priestory/pozemky patria obci a existujúce ihrisko využívajú bez odplaty a verejne prístupné všetci občania, je táto realizácia oprávnená ? Alebo musí obec prijať VZN že sa jedná o verejné priestranstvo? Viaceré obce nemajú žiadne VZN o verejných priestranstvách, tiež školy nemajú vydefinované niečo ako „školské areály“!!! Musia obce prijať VZN o tom, že priestor pre investície je verejným priestranstvom?* | 1. Nie je nutné, ale je to vylučujúci faktor pri podopatrení 7.4. 2. Ak areál nie je voľne prístupný verejnosti bez obmedzení počas ktorejkoľvek časti dňa (vyučovanie vylučuje prístup verejnosti), nie je verejným priestranstvom |
| 2. | Obec bude rekonštruovať zo 7.4 kultúrny dom, ktorého súčasťou je na prízemí aj obecný úrad. Vstup/Vstupné schodisko slúži tak pre obecný úrad ako aj pre sálu kultúrneho domu, ktorý je na prízemí a pivničné priestory prislúchajúce ku kultúrnemu domu. Obec chce meniť /posilniť starú drevenú stropnú konštrukciu v sále, tiež upraviť schodisko, a vstupné schody do budovy zrekonštruovať a prekryť. Obec by chcela vymeniť aj krytinu na celej budove, ktorá v plnom pôdoryse prekrýva druhé poschodie , teda priestory nad sálou kultúrneho domu.  ***otázky:***  *1. V zmysle otázok a odpovedí rozumieme tomu, že ak by obec chcela investovať do priestorov obecného úradu, tieto prostriedky treba vyčleniť a financovať v projekte s vlastných zdrojov, nie je nám však celkom jasné, či v tomto konkrétnom prípade musíme pomerne /adekvátne ploche priestorov obecného úradu/ vypočítať oprávnený výmer strechy na objekte, alebo môžeme považovať celú strešnú konštrukciu za oprávnenú, keďže v plnom pôdoryse prekrýva sálu a kuchynku kultúrneho domu?*  *2. ak by obec chcela rekonštruovať aj WC, ktoré sa využívajú tak pre obecný úrad aj pre kultúrny dom, je nutné opäť pomerne vyčleniť výdavky adekvátne k ploche výmery obecného úradu?*  *3. ak by obec chcela zrekonštruovať aj kanalizáciu, ktorá prechádza všetkými troma poschodiami kultúrneho domu, musí tiež „pomerne“ vyčleniť parciálnu časť kanalizácie ako neoprávnenú za priestory využívané pre obecný úrad ?*  *4. ak bude obec rekonštruovať aj elektroinštaláciu kultúrneho domu, rozumieme tomu správne, že musí z elektroinštalácie vyčleniť jej časť, ktorá bude prislúchať priestorom obecného úradu a rozumieme správne, že pri inštaláciách ako je rozvodná skriňa a podobne, ktoré slúžia pre celú budovu treba opäť vyčleniť neoprávnené výdavky „pomerne“(odpočítať plochu priestorov obecného úradu od celkovej plochy kultúrneho domu a tým získať % oprávnených výdavkov zo spoločných) ? Týka sa to aj hromozvodu a potrebnej inštalácie k nemu?*  *5. Ak obec chce realizovať zo 7.4 v rámci kultúrneho domu len výmenu okien/dverí v kultúrnom okne a bude dodržaná podmienka, že kultúrny dom /projekt bude po ukončení rekonštrukcie plne funkčný, bude takýto projekt oprávnený?*  *6. Ak by obec chcela rekonštruovať/inštalovať prostredníctvom projektu cez MAS len klimatizáciu a vzduchotechniku, ktoré je samozrejme pevne inštalovaná a súčasť kultúrneho domu, jedná sa o oprávnený výdavok?* | **Otázky nie sú priame, ale hypotetické, preto PPA na ne nebude odpovedať.** |
| 3. | Obec chce rozšíriť sálu kultúrneho domu do priestorov, ktoré v súčasnosti prenajíma pre podnikateľskú činnosť obchodu, tento by rekonštrukciou ukončil svoju činnosť v daných priestoroch a tieto by boli použité pre účely zväčšenia sály kultúrneho domu.  ***Otázky:*** *1.* *Budú tieto aktivity oprávnené, keďže sa jedná o zmenu vnútorných dispozícií (máme za to že by mali byť)? 2. Boli by oprávnené aj výdavky ak by obec obdobným spôsobom v kultúrnom dome rekonštruovala priestory, ktoré doteraz plnili funkciu obecného úradu a ich zrekonštruovaním obecný úrad v týchto priestoroch zanikne, a novozrekonštruované priestory budú plniť funkciu pre komunitnú a spolkovú /kultúrnu činnosť?* | Áno, ak po zrealizovaní investície bude tento projekt využívaný pre komunitnú/spolkovú činnosť – alebo ak po zrealizovaní investície bude tento projekt využívaný pre komunitnú/ spolkovú činnosť a/alebo KD. Budova však musí byť na LV zapísaná ako Kultúrny dom. Ak nie je, po zrealizovaní je obec povinná si daný objekt preklasifikovať v LV na objekt pre komunitnú/spolkovú činnosť, prípadne na objekt KD. |
| 4. | Dobrý deň,  po utorkovom školení v LM si chcem ozrejmiť nasledovnú aktivitu, či je oprávnená v rámci obce pre opatrenie 7.4/aktivita č.1:  - obec plánuje projekt ***" PARK s detskými a cvičnými prvkami" v obci***  -spĺňa podmienky pre Výzvu opatrenia 7.4,  v zameraní ide presne o:  ***investície súvisiace s vytváraním podmienok pre trávenie voľného času vrátane príslušnej infraštruktúry*** , tj. ***výstavba*** ***modernizácia športovísk a detských ihrísk***,  aktivitou projektu na základe "Výkazu výmer samotného projektu, sú dve - I. časť sú spevnené plochy - chodníky pre Park  a II. časť sú dopadové plochy - pre detské prvky a cvičné zariadenia.  Samotné detské prvky a cvičné zariadenia postupne bude dopĺňať obec z vlastných a iných zdrojov.  ide v tomto prípade o ucelené dielo? nakoľko to budú len spevnené plochy nie osadenie detsk.a cvičných prvkov - ale o prípravu infraštruktúry pre :***"PARK s detskými a cvičnými prvkami" v obci*** | Odpoveď na otázku bola ozrejmená na školení/vzdelávacej aktivite v Liptovskom Mikuláši |

|  |  |  |
| --- | --- | --- |
| **Podopatrenie 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry**  **Vytváranie, zlepšovanie alebo rozširovanie miestnych služieb vrátane voľného času a kultúry a súvisiacej infraštruktúry** | | |
| **Aktivita 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov** | | |
| **P.č.** | **Otázka** | **Odpoveď** |
| 1. | V prípade ak má obec medzi oprávnenými činnosťami rekonštrukciu kultúrneho domu sú oprávnené výdavky na danú rekonštrukciu, ak sa bude rekonštruovať len kuchyňa v kultúrnom dome? | Rekonštrukcia je súbor stavebných úprav, ktoré pri zachovaní vonkajšieho pôdorysného a výškového ohraničenia objektu zasahujú do stavebných konštrukcií. Ide o taký zásah do majetku, ktorý má za následok zmenu jeho použitia, kvalitatívnu zmenu jeho výkonnosti alebo zmenu technických parametrov, pričom za zmenu technických parametrov sa nepovažuje použitie iného materiálu s porovnateľnými vlastnosťami.  V projekte realizácie musí byť jednoznačne vymedzený účel investície – na aký účel bude slúžiť kuchyňa, a to musí byť v súlade s podporou v rámci Aktivity 1 podopatrenia 7.4. Otázka nie je jednoznačne formulovaná. |
| 2. | Je oprávneným nákladom vybavenie kuchyne (sporák, mixér, umývačka riadu, riady, náradie ...)? | Vybavenie kuchyne nie je oprávneným výdavkom. |
| 3. | Je oprávneným nákladom interiérové vybavenie kultúrneho domu (stoly, stoličky, opona, javisko, pódium)? | Interiérové vybavenie kultúrneho domu nie je oprávneným výdavkom. |
| 4. | Obec spravuje rekreačné stredisko a plánuje zriadiť pre verejnosť letné kino. Obec chce z príspevku v rámci niektorého opatrenia PRV 7.2 – 7.5 nakúpiť potrebné materiálne vybavenie (nafukovacie plátno, projekčná a ozvučovacia technika). Ktoré opatrenie z 7.2 – 7.5 sa dá na takúto aktivitu využiť? Nám to vychádza najskôr na 7.4, prípadne 7.5. Sú takéto výdavky oprávnené? | Takéto výdavky nemožno považovať za oprávnené. |
| 5. | Jedna z našich obcí v rámci iného fondu pred dvoma riešila 1. etapu detského ihriska, ktorá po odovzdaní bola funkčná a dokončená. V rámci našej výzvy v opatrení 7.4 by chcela riešiť druhú etapu ihriska. Na túto druhú etapu má aj stavebný projekt a zvlášť ohlásenie drobnej stavby. Môže druhú etapu v rámci tejto výzvy realizovať? Z nášho hľadiska áno - lebo to nebolo umelo rozdelené. Aj prvá etapa aj tá druhá etapa sú kompletné celky ktoré sú aj samostatne funkčné.. Potrebujeme potvrdiť, že náš pohľad je správny. | Neumožňuje sa umelé rozdeľovanie projektu na etapy, t.z. každý samostatný projekt musí byť po ukončení realizácie funkčný, životaschopný a pod. Ak je projekt samostatný a po realizácii bude funkčný, nejde o etapy, t.j. investícia môže byť považovaná za oprávnenú. |
| 6. | Môže obec zrekonštruovať nevyužitý objekt na podnikateľskú činnosť napr. pre kaderníctvo, keď nájomcovia budú zo svojej činnosti vytvárať zisk? | Oprávnené aktivity projektu, ktoré žiadateľ musí spĺňať sú oprávnené aktivity projektu v zmysle stratégie CLLD uvedené vo výzve ako oprávnené aktivity. V rámci Aktivity 4 podopatrenia 7.4 ide o investície súvisiace s vytváraním podmienok pre rozvoj podnikania – rekonštrukcie nevyužívaných objektov v obci pre podnikateľskú činnosť, výstavba/rekonštrukcia tržníc pre podporu predaja miestnych produktov a pod. Podnikateľskou činnosťou sa rozumie sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku. Investícia je považovaná za oprávnenú. |
| 7. | Sú oprávnené garáže na stroje a prídavné zariadenia vo vlastníctve obce v rámci opatrenia Rekonštrukcia nevyužívaných objektov ......... ? | Takáto investícia je považovaná za neoprávnenú. |
| 8. | Jedna z našich obcí by chcela dobudovať svoju tržnicu s tým , že má vyhradené miesto ktoré používa ako trhovisko. Stavebne riešiť nič nebude nakoľko celý projekt je v hodnote 5000,--EUR. Táto obec potrebuje dokúpiť  mobilné predajné stánky. Je v rámci tejto aktivity nákup  mobilných stánkov oprávnený? | Obstaranie mobilného predajného stánku nie je oprávnený výdavok (nejde o investíciu do výstavby a rekonštrukcie). |
| 9. | Obec si podávala ŽoNFP v roku 2017 na podopatrenie v rámci výzvy vyhlásenej PPA, ešte nemá rozhodnutie o schválení/neschválení ŽoNFP vydané PPA. Môže si podať MAS ŽoNFP na podopatrenie 7.4, ale na inú aktivitu? Čo v prípade, že medzitým ako si podá ŽoNFP cez MAS, príde napr. rozhodnutie o schválenie ŽoNFP z PPA? V prípade, že si nemôže podať v rámci MAS žiadosť na 7.4 na inú aktivitu, môže ši podať ŽoNFP na podopatrenie 7.2? | Áno, môže podať ŽoNFP. Každá výzva na predkladanie ŽoNFP (vyhlásená PPA/PRV, vyhlásená MAS/CLLD) má svoje vlastné pravidlá a žiadateľ postupuje v súlade s pravidlami a podmienkami stanovenými v konkrétnej výzve.  Vo všeobecnosti oprávnenosť žiadateľa vo výzve vyhlásenej PPA nevylučuje účasť žiadateľa vo výzve vyhlásenej MAS, musí byť však dodržané pravidlo zákazu duplicitného financovania výdavkov projektu. |
| 10. | Obec v programovom období 2014-2020 zrealizovala projekt v rámci podopatrenia 7.2 Programu rozvoja vidieka, momentálne čaká na refundáciu žiadosti o platbu. Môže si prostredníctvom MAS podať projekt v rámci podopatrenia 7.2, ale na inú aktivitu, prípadne na podopatrenie 7.4? | Áno, žiadateľ môže podať ŽoNFP. |
| 11**.** | Obec plánuje rekonštrukciu kultúrneho domu, ktorý je súčasťou budovy Obecného úradu. Pôjde o rekonštrukciu elektroinštalácie, v súvislosti s touto aktivitou by boli vykonané aj drobné murárske práce (vyspravenie drážok pre uloženie káblov), následne vymaľovanie. Plánujú aj inštaláciu vzduchotechniky. Taktiež by prebehla rekonštrukcia sociálnych zariadení, prislúchajúcich k sále kultúrneho domu. V pláne je aj výmena bočných dverí (únikové východy). Spadá toto všetko do oprávnených výdavkov v rámci podopatrenia 7.4? | Áno, uvedené výdavky možno považovať za oprávnené. Oprávnenými výdavkami v rámci rekonštrukcie v aktivite 1, sú len priestory (vonkajšie/vnútorné), ktorých sa týka len rekonštrukcia v rámci kultúrneho domu. Výdavky do objektu Obecného úradu nie sú oprávnené v rámci aktivity 1 (tie treba odčleniť v rámci rozpočtu, pretože sú oprávnené v aktivite 5). |
| **Aktivita 2 investície zamerané na zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia** | | |
| 1. | Obec plánuje rekonštruovať dom smútku, nová fasáda, maľovka. Okolo domu smútku vedie úzky chodník, iba ho lemuje, nenapája sa ďalej na chodníky v objekte cintorína. Je to oprávnený výdavok v rámci podopatrenia 7.4? | Áno, ide o oprávnený výdavok. |
| 2. | Obec plánuje rekonštrukciu domu smútku – výmena krytiny strechy vrátane žľabov, zvodov, hromozvodu, výmena okien a dverí, rekonštrukcia vonkajších úprav stien (maľovka). Sú výdavky oprávnené v rámci podopatrenia 7.4? | Áno, ide o oprávnené výdavky. |
| 3. | Obec plánuje stavbu dreveného prístrešku. Vytvorila by sa krytá plocha pred domom smútku na cintoríne. Objekt je jednopodlažná jednoduchá stavba, z troch strán otvorená, opretá o dom smútku. Spadá činnosť do oprávnených výdavkov v rámci podopatrenia 7.4? | Áno, ide o oprávnenú aktivitu. |

|  |  |  |  |
| --- | --- | --- | --- |
| **Podopatrenie 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry**  **Vytváranie, zlepšovanie alebo rozširovanie miestnych služieb vrátane voľného času a kultúry a súvisiacej infraštruktúry** | | | |
| **Aktivita 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov** | | | |
| **P.č.** | **Otázka** | **Odpoveď** |
| 1. | V rámci opatrenia 7.4 oprávnenej aktivity 1: investície súvisiace s vytváraním podmienok pre trávenie voľného času vrátane príslušnej infraštruktúry – napr. výstavba/rekonštrukcia/modernizácia športovísk, detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov **– Pri výstavbe prírodného amfiteátra je možné  teda sú oprávnené aktivity aj výstavba pódia s prestrešením + miesta na sedenie, a malý priestor pre účinkujúcich priamo pri pódiu?** | Je možné považovať za oprávnený výdavok. |
| 2. | Je možné v rámci aktivity 1: Investície súvisiace s vytváraním podmienok pre trávenie voľného času  vrátane príslušnej infraštruktúry (napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov) zrealizovať rekonštrukciu priestorov **v budove obecného úradu**, ktoré budú slúžiť ako:   * obecná knižnica a čitáreň   skúšobná miestnosť pre folklórny súbor, dobrovoľnú požiarnu ochranu a iné formy komunitného stretávania | Ide o oprávnenú aktivitu, nesmú byť v nej zahrnuté výdavky do rekonštrukcie priestorov obecného úradu. |
| 3. | Môže obec zrealizovať detské ihrisko s cieľom vytvoriť deťom z obce a okolia podmienky na trávenie voľného času v areáli základnej školy? S tým, že ihrisko bude k dispozícii verejnosti. | Neoprávnené. Počas školských prázdnin je areál školy uzavretý, ani v čase vyučovania nie je vstup cudzím povolený. |
| 4. | Jeden náš pán starosta by rád prostredníctvom vyhlásenej výzvy na 7.4 vymenil strechu na starej drevenici v obci, ktorá slúži ako obecná knižnica. Stará strecha dolu, nová strecha naspäť. Identické rozmery, aj výška. Jediný rozdiel medzi pôvodnou a novou strechou by bol jeden nový vikier kvôli zabezpečeniu denného svetla. Podľa vyjadrenia architekta nejde ani o prístavbu a ani o nadstavbu existujúceho stavu strechy, keď tam tento vikier pribudne. Rád by som ale ešte poznal aj názor PPA, ide v takomto prípade o prístavbu alebo nadstavbu, keď na novej streche pribudne vikier, ktorý na starej streche nebol? | Áno, ide o oprávnený výdavok. |
| 5. | Dobrý deň. Rád by som sa opýtal, či sú nasledovné činnosti oprávnené na realizáciu v rámci vyhlásenej výzvy 7.4 MAS:  kompletná rekonštrukcia obecného rozhlasu. | Nie je oprávnená. |
| 6. | Dobrý deň, rád by som sa opýtal na oprávnenosť aktivít a výdavkov pri nasledovnom projektovom zámere, ktorý chce obec predložiť v rámci vyhlásenej výzvy 7.4 MAS:  Obec disponuje nevyužívanými priestormi v podkroví základnej školy. Na kompletne celé podkrovie bol vypracovaný projekt s rozpočtom, vydané stavebné povolenie na celý priestor. Obec by rada predložila žiadosť na časť tohto podkrovného priestoru, kde by rada vybudovala priestory pre komunitnú a spolkovú činnosť folklórneho súboru a iných obyvateľov obce. Jednalo by sa o vybudovanie priečok (zatiaľ je to veľký ničím neoddelený priestor v podkroví), vybudovanie sociálnych zariadení, vody, elektriky, vykurovania, podláh a omietok v tejto časti podkrovia. Následne by boli priestory skolaudované a vydané do užívania tejto časti podkrovia (výkres prikladáme v prílohe s vyznačeným priestorom, ktorý by riešil žiadosť predloženú prostredníctvom MAS). Tieto priestory by boli funkčné, kompletné. Zvyšná časť podkrovia by zostala v stave, v akom je teraz, nebola by predmetom žiadosti.  Naša otázka znie, či takto postavený koncept žiadosti možno považovať za uskutočniteľný prostredníctvom výzvy MAS, či sa nejedná o etapizáciu, či nie je problémom, keď je vydané stavebné povlenie na celé podkrovie a my budujeme len časť (zhruba 1/3) aj napriek tomu, že po realizácii by boli priestory plne funkčné a už by sa tam nevykonávali v budúcnosti žiadne ďalšie úpravy. | Stavebné povolenie je vydané na celé podkrovie, je treba realizovať projekt po celom priestore, aby sa predišlo etapizácii. Neumožňuje sa umelé rozdeľovanie projektu na etapy – každý samostatný projekt musí byť po ukončení realizácie funkčný, životaschopný a pod. |
| 7. | 1/ Žiadateľ obec, Opatrenie 7.4, Aktivita 1  - investície súvisiace s vytváraním podmienok pre trávenie voľného času  vrátane príslušnej infraštruktúry – napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov, otázka -  **Môže si obec v rámci podopatrenia 7.4,  zrekonštruovať kotolňu v kultúrnom dome (nový kotol na pelety, rekonštrukcia komína), ak má obec v rámci tohto KD zriadené aj ubytovanie pre návštevníkov obce? Môže si obec zrekonštruovať kotolňu, ak bude táto kotolňa vykurovať aj priestory ubytovania pre návštevníkov obce (súčasť KD)?** | V prípade, že v rámci aktivity 1 chce žiadateľ realizovať v rámci jedného objektu/budovy, ktorej súčasťou je m.i. aj KD, iné podnikateľské a prevádzkové priestory, a ktoré sa týkajú napr. vykurovania objektu/budovy, tak takéto výdavky sa musia odčleniť na ten-ktorý účel. Z výdavkov, ktoré sú takto rozdelené podľa výmery užívanej plochy, sú oprávnené výdavky len pre časť KD a ostatné výdavky pre ostatné časti objektu (napr. m.i. aj podnikateľské priestory) sú považované za neoprávnené. |
| 8. | Obec by rada prostredníctvom vyhlásenej výzvy 7.4 vybudovala multifunkčné ihrisko v obci. V zime hokejové ihrisko a v lete ihrisko na volejbal, hokejbal, badminton, basketbal atď. Pozemok je obecný, betónový podklad pod ihrisko obec realizovala z vlastných zdrojov. Predmetom výzvy 7.4 MAS by bolo zakúpenie hokejových mantinelov, ktoré by sa pevne spojili s betónovým podkladom a namalľovanie čiar na hokej, volejbal, hokejbal, badminton, basketbal atď.  Je takýto zámer oprávneným na financovanie prostredníctvom výzvy MAS 7.4? | Áno |
| 9. | Dá sa akceptovať stavebná dokumentácia (v rámci opatrenia 7.4), kde sú aj vymedzené prvky, ktoré už boli zrealizované? Napr. v projektovej dokumentácii k ihrisku sú vymedzené časti na vybetónovanie (ktoré už boli zrealizované) a osadenie mantinelov, ktoré by chcel žiadateľ realizovať v rámci žiadosti na opatrenie 7.4. Verejné obstarávanie je rovnako rozdelené na viacero častí. | Dá sa akceptovať. |
| 10**.** | Dobrý deň,  chcela by som sa informovať v mene našich potenciálnych žiadateľov k týmto aktivitám:  7.4 – je možné v rámci jednej ŽoNFP žiadať na dva typy aktivít? | Nie je to možné. Dve rôzne aktivity nie je možné kombinovať v rámci jednej ŽoNFP. |
| 11. | Sú v rámci tohto podopatrenia oprávnené aktivity a výdavky súvisiace s rekonštrukciou kultúrneho domu, t.j. zlepšenie stavebno-technického stavu kultúrneho domu, ktoré sa zabezpečí výmenou podlahy? Tá sa aktuálne prepadáva na viacerých miestach, preto je potrebné upraviť podklad a položiť iný typ podlahy, ktorá bude vyrobená z iného materiálu s odlišnými vlastnosťami od tej aktuálnej. | Áno, ale neumožňuje sa umelé rozdeľovanie projektu na etapy. |
| 12. | Sú oprávnené aktivity a výdavky, ktoré sa týkajú investície do rekonštrukcie nevyužívaných objektov v obci pre komunitnú spolkovú činnosť, t.j. dom vo vlastníctve obce sa aktuálne nachádza v stave holodomu, budú oprávnené výdavky súvisiace s položením novej podlahy, dlažby, upravou stropov, dokončením omietky (vonkajšie a vnútorné), dokončením zárubní a následne obstaraním a osadením interiérových dverí, obstaraním a osadením kúpeľňových batérií, umývadiel, toaliet, obstaraním svietidiel a obstaraním a výmenou strešnej krytiny? | Áno. Odporúčame relevantne zdokumentovať, že sa jedná o nevyužívaný priestor. |
| 13. | Starosta v rámci modernizácie existujúceho, oploteného areálu, v ktorom sa nachádza detské ihrisko a multifunkčné ihrisko chce vybudovať prístupovú spevnenú plochu od brány  areálu k detskému ihrisku a k multifunkčnému ihrisku a z jednej strany okolo multifunkčného  ihriska. Nie je to chodník (plánovaná plocha bude širšia), je to spevnená plocha okolo ihriska a od brány k detskému ihrisku. | Neoprávnené. |
| 15. | Predmetom projektu je výmena okien a dverí na budove kultúrneho domu. Žiadateľ zaradil ŽoNFP do opatrenia 7.4, aktivita 1. Budova kultúrneho domu je však kaštieľ, ktorý je vedený v pamiatkovom fonde ako kultúrna pamiatka. Je táto aktivita oprávnená cez opatrenie 7.4 alebo 7.5 aktivita 1? | Ak cez aktivitu 1 , podopatrenie 7.5, musí presne definovať, o aký projekt ide a musí byť prístupný verejnosti, nielen ako kultúrny dom napr. otvorený pre svadby a prípadne občanov.  Zároveň kultúrna pamiatka podlieha iným predpisom rekonštrukcie – je potrebné zvážiť aj schvaľovanie pamiatkármi. |
| **Aktivita 5 investície do využívania OZE vrátane investícií spojenými s úsporou energie – len ako súčasť investícií do miestnych služieb** | | | |
| 1. | Obec si bude v rámci 7.4, akt. 5 kupovať nový kotol na pelenty a vložkovať komín. Môže si obec zároveň vymeniť staré radiátory za nové (nie všetky, len tie, ktoré sú už poškodené, napr. tečú) ? | Nie je definované na akej obecnej budove a s tým spojená oprávnenosť výdavkov projektu. |
| **Aktivita 6 Investície súvisiace so zvýšením bezpečnosti a prevencie proti vandalizmu na verejných priestoroch (montáž kamerových systémov a iných bezpečnostných prvkov) a investície súvisiace so zvýšením bezpečnosti t.j. nákup prídavných zariadení na komunálnu techniku na čistenie, údržbu zelene a zimnú údržbu ciest/miestnych komunikácií a chodníkov (malé zariadenia).** | | | |
| 1. | Dobrý deň. Rád by som sa opýtal, či sú nasledovné činnosti oprávnené na realizáciu v rámci vyhlásenej výzvy 7.4 MAS:  drobné svahové úpravy svahovými tvárnicami (pozemok obce), následné vysadenie zelenej infraštruktúry (stromy, kríky, kvety) v takto upravenom teréne. | Nie sú oprávnené v danej aktivite. |
| 2. | Zvýšenie bezpečnosti v obci - osadenie kamier a nového osvetlenia na ulici. Je táto aktivita oprávnená v rámci opatrenia 7.4 MAS? | Kamerový systém v obci je oprávnený náklad, verejné osvetlenie nie je oprávnený náklad, je potrebné odčleniť neoprávnené výdavky od oprávnených. |